cyanic-selkie/wikianc huggingface dataset:
Syleus-maalari
Syleus-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 490–470 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että erään hänen maalaamansa vaasin kuvitus esittää Heraklesta ja Syleusta.
Giovanni Battista Grassi
Elämä ja tutkimustyö
Grassi jätti malarian tutkimisen vuonna 1902 ja alkoi perehtyä leishmaniaasia aiheuttavaan hietakärpäseen (Phlebotomus papatasii) sekä viinirypäleiden tuholaisena tunnettuun viinikirvalaji Phylloxera vastatrixiin. Endeemisen malarian palatessa Italiaan ensimmäisen maailmansodan seurauksena hän jatkoi hyttystutkimuksiaan ja teki niitä kuolemaansa saakka.
ALROSA (lentoyhtiö)
Kohteet
Huhtikuussa 2017 ALROSA lensi reittilentoja seuraaviin kohteisiin:
Keltahoususirkku
Levinneisyys ja elinympäristö
Keltahoususirkkua tavataan Costa Ricasta sekä Panaman länsiosista. Lajin elinympäristöä ovat ylänkömaiden metsien reunat, tiheiköt, pensaikkoiset laaksot ja pensaikot soiden lähettyvillä. Elinympäristöt sijaitsevat useimmiten 1 500–3 000 metrin korkeudella merenpinnasta.
Kíti
pienoiskuva|vasen|230px|Kítin Panagía Angelóktistin kirkko. Kítin kylä sijaitsee Kyproksen kaakkoisrannikolla noin 12 kilometriä lounaaseen Lárnakan kaupungista ja noin kolme kilometriä lounaaseen Lárnakan lentokentästä. Se on oletettavasti perinyt nimensä Lárnakan paikalla antiikin aikana sijainneelta Kitionin kaupungilta. Kylän nähtävyyksiin kuuluu muun muassa bysanttilaisaikainen Panagía Angelóktistin kirkko (”Enkelten rakentama Neitsyt Marian kirkko”).
Mikropalvelu
Mikropalvelu on ohjelmistoarkkitehtuuri, joka rakentaa sovellusohjelman erillisistä palveluista jakamalla sen pienempiin osiin.
Kritiikkiä
Mallia on sanottu käytettävän liiallisesti tilanteissa joihin se ei sovellu. Pahimmassa tapauksessa palvelu on erillisinä osina, mutta sen osat otettava yhtä aikaa käyttöön. Ongelmallisessa tilanteessa on palvelun käyttöönoton monimutkaisuus ilman etuja.
Anarkokapitalismi
Etiikka
Jotkut anarkokapitalistit noudattavat nonaggressioperiaatetta. Periaatteen mukaan voimankäyttöä ei pidä aloittaa muiden ihmisten kehoa tai omaisuutta kohtaan: väkivallan käyttö on sallittua vain itsepuolustukseksi. Periaatteen esittämät voimankäyttörajoitukset koskevat kaikkia yhteiskunnan osia, myös julkista valtaa. Anarkokapitalistien mielestä periaatteen noudattaminen johtaa täydelliseen kapitalismiin, sillä sen mukaan omistusoikeus on kaikissa oloissa loukkaamaton. Nonaggressioperiaatteesta johtuen anarkokapitalistit pitävät valtiota moraalittomana instituutiona, koska valtio rikkoo periaatetta esimerkiksi verojen ja uhrittomien rikosten rankaisemisen muodossa.
Sarah Balabagan
6. syyskuuta 1995 toinen, islamilainen oikeusistuin ei pitänyt Balabagania raiskauksen uhrina vaan tuomitsi tämän kuolemaan ampumalla murhasta. Tapaus herätti kansainvälistä huomiota, ja valitusten jälkeen Balabaganin tuomio muutettiin 30. lokakuuta vuoden vankeudeksi, kepiniskuiksi ja rahallisiksi korvauksiksi. Hän palasi Filippiineille 1. elokuuta 1996.
Makro
Makrojen ohjelmointiin käytettävät ohjelmointikielet voivat joko käsittää vain suppean joukon näppäimistöltä annettavia komentoja vastaavia koodeja tai ne voivat olla täysin kehittyneitä lausekieliä, jolloin niillä voidaan ohjelmoida kokonaisia sovelluksia.
Ingrid Auerswald
Auerswald voitti kaksi maansa sisäratojen mestaruutta, yhden 60 metriltä vuonna 1984 ja toisen 200 metriltä vuonna 1988.
Leea Klemola
Vuodet Aurinkoteatterin johdossa
Klemola kirjoitti Aurinkoteatterille näytelmiä yhdessä Pentti Halosen kanssa. Heidän kirjoittamansa näytelmät Kahelianainen (1995), Seksuaali (1998) ja Anne Krankin päiväkirja (2001) olivat provosoivia ja korostivat voimakkaasti seksuaalisuutta. Näytelmissä käsiteltiin erilaisia tabuja, muun muassa lähisukulaisten välistä seksuaalista jännitettä ja heidän romanttista rakkauttaan.
Kiti
Kiti on suomalainen naisen etunimi. Se on Kristiina-nimeen pohjautuvan Kirstin muunnos. Lisäksi se voi olla Katista, Kirsistä ja useista muista K-alkuisista naisennimistä muodostettu lempinimi.
Leea Klemola
Arktisen tragedian synty
Näytelmäkirjailijana ja ohjaajana Klemola tuli laajan yleisön tuntemaksi Kokkola-näytelmällä, jota luonnehdittiin ”arktiseksi tragediaksi”. Kriitikot kiittivät näytelmää muun muassa koskettavaksi, rohkeaksi, viisaaksi ja hurjaksi. (kantaesitys 10.12.2004 Tampereen Teatterissa) Klemola palkittiin näytelmän ansiosta Olavi Veistäjä -palkinnolla. Aurinkoteatterin ja Tampereen Teatterin yhteistyönä syntynyt esitys kutsuttiin myös Moskovan New Drama Festivaalille 26. syyskuuta 2005.
Mika Lumijärvi
Valmennusura
Lumijärvi valittiin Rovaniemen Palloseuran A-juniorien valmentajaksi vuonna 2003. Hänen aikanaan A-juniorit nousivat Ykkösestä SM-sarjaan. RoPS:n päävalmentajana hän on toiminut kahteen otteeseen, vuosina 2004–2005 ja vuonna 2009. Kaudella 2004 RoPS:n ajauduttua putoamiskurimukseen Lumijärvi tuli erotetun György Hamorin tilalle ja hänen johdollaan RoPS säilytti sarjapaikkansa liigassa. Kaudella 2005 RoPS oli jälleen putoamiskurimuksessa ja Lumijärvi sai lopulta lähteä Matti Vikmanin tieltä. Hetkellisesti piristynyt RoPS ei lopulta kyennyt säilyttämään sarjapaikkaansa, vaan kärsi tappion nousukarsinnassa Vaasan Palloseuralle. Kaudella 2009 Lumijärvi korvasi erotetun Valeri Bondarenkon yhdessä RoPS-legenda Zeddy Sailetin kanssa, mutta joutui itsekin väistymään ennen kauden viimeistä ottelua, johon ohjat otti Saileti.
Silent Hunter 5: Battle of the Atlantic
Silent Hunter 5: Battle of the Atlantic on Ubisoft Romanian kehittämä ja Ubisoftin julkaisema simulaatiopeli, joka on Silent Hunter -pelisarjan viides ja toistaiseksi viimeisin osa. Peli julkaistiin Microsoft Windowsille vuonna 2010.
Ida Moberg
Henkilöhistoria
Mobergin ura lähti nousuun Dresdenissä, jossa hän opiskeli Felix Draeseken johtamana, sillä hänen oppilastyönä tekemänsä a-molli-alkusoitto sai kiittäviä arviointeja. Tähän aikaan hän seurasi myös teosofi Rudolf Steinerin luentoja ja kiinnostui antroposofiasta.
Weehawken
Maantiede
thumb|vasen|Kaupungintalo. Weehawken sijaitsee New Jerseyn osavaltion koillisosassa Hudsonin piirikunnassa Hudsonjoen varrella. Jersey City sijaitsee kunnasta noin 8 kilometriä etelään ja New Yorkin kaupunki sijaitsee Hudsonin vastarannalla.
Abu Hamza
Nimi Abu Hamza voi viitata seuraaviin henkilöihin:
Vapaa Saksan ammattiyhdistysten liitto
Järjestörakenne
Muiden DDR:n järjestöjen tavoin FDGB oli keskitetysti ja hierarkkisesti järjestetty. Pienin järjestöllinen osa oli "kollektiivi", jonka muodostivat yhden työpaikan tai osaston työntekijät, työnjohtajat ja puoluevirkailijat. Kollektiivi valitsi työpaikan luottamusmiehet – alimmat FDGB:n viranhaltijat – avoimissa vaaleissa. Vain poliittisesti luotettavat jäsenet voivat tulla kyseeseen luottamusmiehinä. Ylemmät viranhaltijat, osaston luottamusmiehistä aina kombinaattien pääluottamusmiehiin olivat lähestulkoon aina SED:n jäseniä, vaikka yksittäistapauksissa myös luotettavia blokkipuolueiden jäseniä voitiin valita. Järjestön korkein päättävä elin oli yleiskokous. Herbert Wanken kuoleman (1975) jälkeen FDGB:n johtajana (virallisesti johtokunnan puheenjohtajana) toimi Harry Tisch aina DDR:n hajoamiseen vuonna 1989. Hän oli myös SED:n keskuskomitean jäsen.
Lars Ahlfors
Lars Valerian Ahlfors (18. huhtikuuta 1907 Helsinki – 11. lokakuuta 1996 Pittsfield, Massachusetts, Yhdysvallat) oli suomalainen matemaatikko, joka tutki erityisesti Riemannin pintoja, kvasikonformikuvausta ja funktioteoriaa. Hän ratkaisi Denjoyn hypoteesin 21-vuotiaana opiskelijana ja nousi sen ansiosta matematiikan huipulle. Hän toimi professorina Helsingin yliopistossa, Zürichin teknillisessä korkeakoulussa ja pisimpään Harvardin yliopistossa, josta jäi eläkkeelle 1977.
Yksijalka
Ampuma-aseet
Yksijalkoja käytetään myös tarkkuuskiväärien takatukina.
Tarkkuusoptiikka ja mittauslaitteet
Seipiöiksi kutsuttuja yksijalkoja käytetään suuritehoisten (tyypillisesti 10 × tai enemmän) kiikareiden vakauttamiseen, jotta näkymä on selkeä ilman käyttäjän käden ja kehon liikkeiden aiheuttamaa tärinää tai heilumista. Viime vuosina gyroskooppisesti vakautettujen kiikareiden käyttöönotto on vähentynyt kiikareiden tukijalkojen käyttöä.
Lars Ahlfors
Nuoruus
Lars Ahlforsin ahvenanmaalaissyntyinen isä Axel Ahlfors oli Teknillisen korkeakoulun konerakennusopin professori. Hänen äitinsä Sievä Helander kuoli synnytyksessä, ja Lars lähetettiin tätiensä hoidettavaksi Ahvenanmaalle. Lars palasi isänsä luokse Helsinkiin kolmevuotiaana.
Opiskelijasta tunnetuksi matemaatikoksi
Ahlfors valmistui keväällä 1928 filosofian kandidaatiksi ja lähti syksyllä Nevanlinnan mukana Sveitsiin. Nevanlinna oli kutsuttu Zürichin teknillisen korkeakouluun hoitamaan professuuria Hermann Weylin virkavapaan ajan.
Professoriksi
Ahlfors teki vuosina 1930–1932 useita matkoja Eurooppaan. Pariisissa hän oli pidemmän aikaa Rockefeller-säätiön tuen avulla. Helsingin yliopiston matematiikan apulaiseksi hänet nimettiin vuonna 1933. Ahlforsille tarjottiin vuonna 1935 Harvardin yliopistosta vierailevan luennoitsijan paikkaa. Hän hyväksyikin kolmivuotisen tarjouksen ja toimi Harvardissa apulaisprofessorina 1936–1938.
Armo Murha
Armo Murha (oikealta nimeltään Miika Helander) on tamperelainen rap-artisti, joka muistettiin kyvyistään erityisesti battle-räppärinä. Armo Murhan kiinnostus rap-musiikkia kohtaan alkoi hänen kuullessaan Vanilla Icea, MC Hammeria ja Public Enemyä. Armo Murha on osallistunut Rapin SM -kisoihin kahdesti vuosina 2004 ja 2006. Ensimmäisissä kisoissa hän räppäsi nimellä Uupunut Taimi. Tuolloin hän selvisi finaaliin, mutta hävisi lopulta Verbaalille. Vuonna 2006 hän kuitenkin voitti. Tuolloin hän räppäsi nimellä Hellwood.
Gabriele Oriali
Ura pelaajana
Gabriele Oriali aloitti uransa Inter Milanon junioriseurassa ja pelasi siellä neljä kautta kunnes nousi seuran edustusjoukkueeseen. Hän debytoi Interin paidassa kaudella 1970–1971 Interin voittaessa mestaruuden.
Orialin viimeinen maaottelu oli Göteborgissa 29. toukokuuta 1983 Ruotsia vastaan pelattu ottelu, joka päättyi Ruotsin 2–0-voittoon.
Tleson-maalari
Tleson-maalari oli antiikin kreikkalainen vaasimaalari, joka teki attikalaista mustakuviokeramiikkaa. Hän toimi Ateenassa arkaaisella kaudella noin vuosina 555–535 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Tlesonin signeeraamia vaaseja.
Mehdi Mostefa
Ura
14. kesäkuuta 2011 Mostefa siirtyi kahden vuoden sopimuksella Ajaccioon.
Klírou
pienoiskuva|vasen|240px|Pieni Neitsyt Marian (Panagía) kirkko Klíroun lähellä. Klíroun kylä sijaitsee Tróodos-vuoristossa Kyproksen keskiosissa, linnuntietä noin 26 kilometriä lounaaseen pääkaupunki Nikosiasta.
Stalowa Wolan piirikunta
Stalowa Wolan piirikunnan työttömyysaste oli vuoden 2018 lopussa 4,7 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Stalowa Wolan piirikunnassa arvioitiin olevan 106 037 asukasta, joista 51,5 prosenttia naispuolisia ja 48,5 prosenttia miespuolisia. Puolan väestönlaskennassa 2011 väkiluvun laskettiin olevan 109 760 ja sen ennakoidaan vuoteen 2050 mennessä pienenevän 80 195 asukkaaseen. Alle 18-vuotiaiden arvioitiin vuoden 2019 lopussa muodostaneen 16,2 prosenttia piirikunnan väestöstä, työikäisten 60,6 prosenttia ja eläkeikäisten 23,1 prosenttia väestön keski-iän ollessa 42,8 vuotta. Elävänä syntyneiden määrä oli vuonna 2019 yhteensä 723 lasta.
Funicular de Montjuïc
thumb|Matkustajia nousemassa vaunuun Funicular de Montjuïc on funikulaari Barcelonan kaupungissa Kataloniassa. Se yhdistää Paral·lelin metroaseman Montjuïc-kukkulalla sijaitsevaan Parc de Montjuïcin asemaan. Funikulaari on integroitu Barcelonan metron lippujärjestelmään ja se on myös merkitty kaupungin metrokarttoihin. Sitä liikennöi myös useimmista metrolinjoista vastaava Transports Metropolitans de Barcelona. Rata otettiin käyttöön vuonna 1928. Funikulaari kunnostettiin vuoden 1992 Barcelonan olympialaisia varten, sillä monet kisojen suorituspaikoista sijaitsevat Montjuïcilla. Nykyisin radan pituus on 758 metriä ja matka-aika noin 2 minuuttia.
Talvena 2015–2016 rata on suljettu kunnostustöiden takia, ja avattaneen uudelleen huhtikuun 2016 lopulla. Remontin aikana liikennöidään korvaavaa bussilinjaa.
Cody Hodgson
Cody Hodgson (s. 18. helmikuuta 1990 Toronto, Ontario) on entinen kanadalainen jääkiekkoilija.
Haaretz
Haaretz (, "Maa", tarkoittaa Israelia) on vuonna 1919 perustettu Israelin vanhin päivälehti. Se ilmestyy hepreankielisenä berliner-kokoisena. Haaretz English Edition on lehden englanniksi käännetty painos. Israelissa se ilmestyy ja on myynnissä yhdessä International Herald Tribunen kanssa. Pohjois-Amerikassa se ilmestyy sanomalehtenä kerran viikossa, ja siinä on koosteena viikon artikkeleita. Haaretzin molemmat versiot ovat luettavissa myös internetissä.
David Nemirovsky
Ura
Nemirovsky aloitti NHL-uransa kaudella 1995–1996 hänet varanneen Florida Panthersin paidassa pelaten 9 NHL-ottelua. Kauden 2000–2001 alkuun asti hän pelasi Pohjois-Amerikassa, mutta hän ei koskaan pystynyt täysin vakiinnuttamaan paikkaansa Floridan miehistössä, joten suurin osa vuosista kului AHL:ssä. Kesken kauden 2000–2001 hän siirtyi Ruotsin Elitserieniin ja HV71:n miehistöön. Seuraavan kauden Nemirovsky aloitti Venäjän pääsarjassa, mutta siirtyi alkukauden jälkeen SM-liigaan Tampereen Ilveksen joukkueeseen. Kauden 2002–2003 hän pelasi vielä Helsingin Jokereissa, jonka jälkeen ura on jatkunut Venäjällä. Kauden 2003–2004 hän aloitti Himik Voskresenskissa, josta siirtyi kesken kauden Ak Bars Kazaniin. Kesken seuraavan kauden hän siirtyi Kazanista SKA Pietariin. Kaudet 2005–2007 hän pelasi Moskovan ZSKA:ssa ja tämän jälkeen jälleen kaksi kautta Pietarissa. Kaudelle 2009–2010 Nemirovsky siirtyi pelaamaan kazakstanilaisjoukkue Barys Astanan riveihin ja sieltä yhden kauden jälkeen Dinamo Minskiin. Minskistä hän siirtyi 16 ottelun jälkeen Moskovan ZSKA:han, josta erotettiin vain kahden ottelun jälkeen. Loppukauden Nemirovsky pelasi Saksan Regionalligassa Schweinfurtin joukkueessa. Kauden jälkeen Nemirovsky piti kaksi kautta taukoa jääkiekosta, kunnes palasi Moskovan ZSKA:n joukkueeseen kaudeksi 2013–2014. Kuudentoista ilman tehopisteitä pelatun ottelun jälkeen Nemirovsky lopetti uransa.
Kokkinotrimithiá
Kokkinotrimithiá on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011).
Boaššu
Boaššu on saamelaisessa perinteessä tarkoittanut kodan kultillista takaovea ja sen ja tulisijan välistä aluetta, joka on ollut pyhä ja sallittu vain miehille.
Prince of Wales Halt
Seisake sijaitsi Palmarshin alueella 1,2 kilometrin päässä rautatien pohjoisesta pääteasemasta, Hythestä Royal Military Canalin varrella paikassa, jossa rautatie alittaa Hythestä Lympneen johtavan tien kaksiaukkoisen kaarisillan. Seisake on nimetty sillan ja sen lähistöllä sijaitsevan pubin, Prince of Walesin, mukaan.
Boaššu
Boaššun kautta kulkeminen oli yksi niistä muinaisuskon ilmentymistä, joita lähetyssaarnajat pyrkivät kriminalisoimaan ja muutenkin tyrehdyttämään. Niitä kiinninaulasi erityisesti Kemin Lapissa 1600-luvun puolivälin jälkeen vaikuttanut Gabriel Tuderus. Vaikka boaššun kautta kulkeminen vähitellen saatiin kitketyksi pois ja itse pesäsoppi muodostui patojen ja muiden tavaroitten säilytyspaikaksi, monet saamelaisnaiset pyrkivät vielä pitkään välttämään kodan takaosan kiertämistä. ’Boaššu’ tunnettiin sanana lähes kaikilla saamelaiskielten alueilla. Se on lainattu myös Pohjois-Suomen murteisiin muodossa ’posio’, joka on jäänyt käyttöön Posion kunnan nimenä. Boaššu on samaa alkuperää kuin itämerensuomalaisten kielten sana ’pohja’. Se saattaa jopa olla vanha laina itämerensuomalaisilta. Sanaa on pidetty omaperäisenä, mutta joskus sitä on myös epäilty germaaniseksi tai vielä varhaisemmaksi indoiranilaiseksi lainaksi.
Michael Steger
thumb|Michael Steger Michael Mateus Steger (s. 27. toukokuuta 1980) on amerikkalainen televisio- ja elokuvanäyttelijä.
Ura
Steger oli vuonna 2007 mukana muutamissa Disney Channelin tuotannoissa. Hän vieraili ohjelmissa Hannah Montana, Cory in the House ja sai myös roolin Disney Channelin elokuvasta The Cheetah Girls: One World, joka julkistettiin 22. elokuuta 2008. Hän on ollut myös vierailevana tähtenä Criminal Minds -sarjassa. Hannah Montanassa Steger oli jaksossa "Everybody Was Best Friend-Fighting", ja Cory in the Housessa jaksossa "Macho Libre".
Tiina Harpf
Tiina Maaria Harpf on suomalainen toimittaja, tapahtumakoordinaattori, käsikirjoittaja ja ääninäyttelijä. Hän on näytellyt Aito Mäkisen ja Virke Lehtisen elokuvan Muurahaispolku (1970) naispääosassa ja ääninäytteli muun muassa piirrossarjassa Olipa kerran ihminen. Hän teki elokuvan Muumipeikko ja pyrstötähti (1992) suomenkielisen ohjauksen.
Roy Jacobsen
Jacobsen kuuluu siihen vuoden 1980 tienoilla aloittaneeseen realististen kirjailijoiden joukkoon, jotka ottivat etäisyyttä 1970-luvun poliittiseen sosiaalirealismiin. Oppimestareikseen hän on maininnut kirjailijat Knut Hamsun, Aksel Sandemose, Fjodor Dostojevski, Joseph Conrad ja Graham Greene. Hän ilmentää kirjoissaan psykologista tarkkanäköisyyttä ja kykyä eläytyä erilaisiin ihmistyyppeihin.
Luettelo eri maiden tuottamasta vesivoimasta
Luettelo eri maiden tuottamasta vesivoimasta sisältää kultakin mantereelta sen suurimmat sähkön tuottajat. Taulukon alla on selostus käytetyistä lähteistä, jotka ilmoitetaan oikeassa sarakkeessa. Taulukossa on seuraavia asioita:
Telia Inmics-Nebula
Telia Inmics-Nebula Oy on Telian omistama ICT-palveluyritys. Inmics Oy perustettiin vuonna 1989. Nebula puolestaan perustettiin vuonna 1997 nimellä Nebula Oy. Yhtiöllä on useita palvelinkeskuksia Suomessa. Nebulan oma runkoverkko kattoi Suomen suurimmat talousalueet. Nebulalla oli yhteensä noin 34 000 asiakasta.
Annika Tidström
Annika Tidström (s. 24. heinäkuuta 1975 Parainen), on ollut Vaasan yliopiston liiketaloustieteen, erityisesti yrittäjyyden professori marraskuusta 2017. Hän väitteli kauppatieteiden tohtoriksi Hanken Svenska handelshögskolanista vuonna 2006.
Lawrencen piirikunta (Ohio)
Lawrencen piirikunta on piirikunta Ohiossa, Yhdysvalloissa, jonka väkiluku on 62 319. Sen hallintokeskus ja suurin kaupunki on Ironton.
Len Lunde
Pelaajaura
Lunde oli tehokas hyökkääjä WCJHL-junioriliigan Edmonton Oil Kingsissä ennen kuin siirtyi ammattilaiseksi WHL:n Edmonton Flyersiin. Ensimmäisen täyden kautensa ammattilaisena Lunde pelasi 1956–1957. Flyersin emoseura NHL:ssä, Detroit Red Wings, huomasi Lunden kyvyt ja vuonna 1958 hän nousi NHL:ään.
Vuonna 1971 Lunde siirtyi Suomeen, Tampereen Ilvekseen. Lunden oli tarkoitus toimia pelaamisen ohessa kakkosvalmentajana, mutta jo lokakuussa hänet nostettiin Juhani Ruususen tilalle päävalmentajaksi. Kausi päättyi Ilveksen Suomen-mestaruuteen. Seuraavaksi kaudeksi Lunde keskittyi yksinomaan valmennustehtäviin ja hänet pestattiin myös Suomen maajoukkueen päävalmentajaksi. Joulukuuhun mennessä kävi kuitenkin ilmi, ettei hän kyennyt hoitamaan molempia tehtäviä täysipainoisesti, ja niin Ilves palkkasi uudeksi valmentajakseen Raimo Vasaman. Lunde valmensi Suomen vuoden 1973 MM-kilpailuissa neljännelle sijalle.
Pikkutikkupesärotta
Pikkutikkupesärotta eli vielä 1800-luvulla laajalla alueella Australian eteläosassa. Se kuitenkin harvinaistui 1900-luvun alussa, eikä sitä ole pyydystetty kertaakaan vuoden 1933 jälkeen eikä nähty kertaakaan vuoden 1970 jälkeen. Pieniä viitteitä on kuitenkin siitä, että se olisi edelleen olemassa. Pikkutikkupesärotan harvinaistumisen ja oletetun häviämisen syynä olivat todennäköisesti Australiaan siirtolaisten tuomat uudet nisäkäspedot, joilta laji ei pystynyt suojautumaan.
Göteborgin järjestelmä
Vuosikymmenen kuluttua oli vähittäismyynti- ja anniskeluyhtiö jo kaikissa maamme kaupungeissa paitsi Joensuussa ja Kemissä, ja muutamiin perustettiin kaksikin yhtiötä; 1900-luvun vaihteessa järjestelmä oli käytännössä – tosin eri laajuudessa – kaikissa Suomen kaupungeissa. Samaa periaatetta noudattaen järjestettiin monessa kaupungissa myös viinien ja muiden miedompien väkijuomien sekä mallasjuomien kauppa, jota varten on perustettu erityisiä yhtiöitä. Vuonna 1902 niitä oli 11 kaupungissa.
Stephanie Brown-Trafton
Brown-Trafton putosi karsintakilpailussa Ateenan olympiakisoissa 2004. Neljä vuotta myöhemmin hän voitti olympiakultaa Pekingissä avauskierroksen heitollaan 64,74. IAAF:n yleisurheilufinaalissa 2008 hän oli kolmas tuloksella 62,23. Berliinin MM-kilpailuissa 2009 hän sijoittui 12:nneksi. Daegun MM-kilpailuissa 2011 hän oli viides tuloksella 63,85. Lontoon olympialaisissa 2012 hän sijoittui kahdeksanneksi.
Rivadavia-luokka (taistelulaiva)
Aseistus
thumb|Rivadavia-luokka Alusten pääaseina oli kaksitoista 12 tuuman tykkiä sijoitettuina kaksoistorneihin. Tornien asettelu oli sekoitus yhdysvaltalaista ja eurooppalaista laivanrakennusta. Etummainen ja takimmainen torni olivat yliammuttavissa ja keskitornit ampuivat sivuille 100 asteen kulmassa kylkeen nähden, mutta ainoastaan teoriassa suupaineen aiheuttamien ongelmien vuoksi. Tykit olivat muutettuja Bethlehem-versioita normaaleista Yhdysvaltain laivaston 12 tuuman Mk7 tykeistä ja niiden pituus oli 50 kaliiperia. Ammuksen paino oli 870 naulaa. Alusten ammusvarastoissa oli 120 kranaattia kullekin 12 tuuman tykille.
Alusten apuaseina oli kaksitoista 6 tuuman tykkiä, jotka oli asennettu kahta puolta alusta kuusi kummallekin kyljelle kasematteihin pääkannelle. Tykit olivat Betlehemin 50 kaliiperin aseita, jotka ampuivat 105 paunan kranaatteja maksimissaan kahdeksan laukausta minuutissa. Lisäksi alukselle asennettiin kuusitoista neljän tuuman yksittäin asennettuna. Tykeistä kaksi keulaan ja perään, pari kunkin tornin katolle lukuun ottamatta A- ja Y-torneja, joiden yli mahdollisesti ammutaan sekä kaksi etummaisen ja takimmaisen tulenjohtopaikan sivuille. Aluksilla oli 300 laukausta kullekin 6 tuuman tykille.
Aluksiin asennettiin vesirajan alapuolelle kaksi 21 tuuman torpedoputkea, joihin yhteensä 16 Whitehead-torpedoa.
Ohjelmistoarkkitehtuuri
Standardit
Arkkitehtuurien kuvaamisesta on julkaistu standardit IEEE 1471-2000, ISO/IEC 42010:2007 ja ISO/IEC/IEEE 42010:2011, joka korvaa aikaisemmat.
Graham Potter
Ura
Östersund menestyi nousujohteisesti myös Superettanissa säilyttäen ensin kaudella 2013 sarjapaikkansa ollen 10:s. Kaudella 2014 sijoitus oli jo 5:s ja lopulta kausi 2015 toi Östersundille sarjan kakkossijan ja historiallisen nousun Allsvenskaniin. Kaudella 2016 seura varmisti pääsarjapaikkansa säilymisen komeasti ollen 7:s ja kaudella 2017 peräti 5:s. Kauden 2017 kirkkain saavutus oli Ruotsin cupin voitto, kun finaalissa kaatui IFK Norrköping. Cup-mestaruuden myötä tuntemattomuudesta huipulle noussut Potter seuroineen pääsi mukaan Eurooppa-liigaan. Karsinnoissa Östersund järjesti jymy-yllätyksen pudottamalla jatkosta ensin Galatasarayn ja sitten PAOKin selviten ensimmäisellä europelikaudellaan heti lohkovaiheeseen. Menestys jatkui lohkossa, jossa Östersund voitti kolme ottelua ja oli lohkokakkonen tasapistein Athletic Bilbaon kanssa edeten pudotuspeleihin Arsenalia vastaan. Pudotuspeleissä Östersund hävisi Arsenalille kotonaan 3-0. Vierasottelussa Östersund haki sensaatiomaisesti 1-2 voiton Lontoosta, mutta putosi kuitenkin jatkosta yhteismaalein 3-2.
Brighton aloitti väkevästi Potterin neljännen kauden 2022/23 Valioliigassa. Joukkue oli kuuden sarjakierroksen jälkeen neljäntenä vain yhden tappion kärsineenä. Syyskuun alussa 2022 Chelsea osti Potterin ulos Brightonista 21,5 miljoonan punnan siirtosummalla ja teki tämän kanssa viisivuotisen sopimuksen. Potterin johdolla Chelsea voitti kolme ensimmäistä otteluaan hänen alaisuudessaan. MM-kisojen tauon jälkeen peliesitykset olivat ailahtelevia ja Potter onnistui luotsaamaan Chelsean voittoon vain neljässä Valioliiga-ottelussa. Mestarien liigassa Potter johdatti Chelsean lohkovaiheesta jatkoon ja joukkue pudotti Borussia Dortmundin neljännesvälierissä. Valioliigassa joukkue vajosi keskikastiin ja lopulta seurajohto erotti Potterin huhtikuun alussa. Hänen valmennuspestinsä seurassa jäi näin puoleen vuoteen.
Lou Reed (albumi)
Lou Reed on vuonna 1972 julkaistu Lou Reedin ensimmäinen sooloalbumi. Se julkaistiin kaksi vuotta sen jälkeen, kun Reed jätti The Velvet Undergroundin. Albumi koostuu suurimmaksi osaksi uudelleennauhoitetuista The Velvet Undergroundin ylijäämämateriaalista, lukuun ottamatta kappaleita "Going Down" ja "Berlin".
Pienen pojan haaveet – Kootut levytykset 1977–2008
Kokoelma on ykkösosa kahden 2CD:n kokoelmasarjassa, jonka toinen osa Keskikalja-cowboy – Kootut levytykset 1977–2008 ilmestyi samanaikaisesti ykkösosan kanssa. Kokoelmasarjan ykkösosalle on koottu Sarjasen levytyksiä vuosilta 1977-1981. Se sisältää kokonaisuudessaan albumit Sarjastus ja Varjoelämää sekä kahdeksantoista singleillä ja kokoelmajulkaisuilla ilmestynyttä esitystä.
Ladislaus Rona
Urheilu-uransa jälkeen Rona asettui asumaan Málagaan Espanjaan.
Serbokroaatin kieli
Serbokroaatin kieli on indoeurooppalaiseen kielikuntaan kuuluva eteläslaavilainen kieli, jota puhutaan Serbiassa, Kroatiassa, Bosnia ja Hertsegovinassa sekä Montenegrossa. Kielellä on neljä standardisoitua muotoa: serbian kieli, kroatian kieli, bosnian kieli ja montenegron kieli. Eroja niiden välillä voi verrata brittienglannin ja amerikanenglannin eroon. Ne eivät siis haittaa ymmärtämistä. Kroaattia, montenegroa, serbiaa ja bosniaa kirjoitetaan latinalaisin aakkosin, montenegroa ja serbiaa myös kyrillisin. Bosniaakin voi virallisesti kirjoittaa kyrillisin kirjaimin, mutta näin harvoin tehdään. Serbokroaatti on myös äänestetty joskus slavistien kongressissa slaavilaiskielistä kaikkien kauneimmaksi.
Historia
Vuonna 1850 serbi- ja kroaattikirjailijat solmivat Wienin kirjallisuussopimuksen, jossa sovittiin eräistä oikeinkirjoituksen asioista, tavoitteena yhtenäistää kirjakieli. Sopimus ei virallisesti sitonut ketään, ja etenkin Serbiassa kansankielen tuonti kirjakieleksi herätti vastustusta. Tätä ennen Serbiassa oli käytetty kirjakielenä kirkkoslaavia, jota oli höystetty venäläisillä lainasanoilla.
Sanastoerot
Kroatiaan on lainattu tšekistä sanat 'plin' ('kaasu' << tšekin 'plyn') ja 'vlak' (juna), kun sanat ovat serbiassa 'gas' ja 'voz'. 'Ilma' on kroatiassa 'zrak' ja serbiassa 'vazduh'. 'Tehdas' on lainattu serbiaan saksan kautta latinasta muodossa 'fabrika', kun taas kroatiassa se on 'tvornica', joka on käännöslaina samasta latinan sanasta slaavilaisen verbin 'tvoriti', 'valmistaa' pohjalta. 'Tuhat' on kroatiassa 'tisuća', kun taas serbiassa slaavilainen sana on korvaantunut kreikasta lainatulla sanalla 'hiljada'.
Wired
Nykytilanne
Wired Science on Wired-lehden ja PBS-televisiokanavan yhteinen tiedetelevisio-ohjelma, jota PBS lähettää. Ohjelma on nähtävissä myös ohjelman kotivivuilla.
Tallholm
Huvilat
Ennen huvila-asutusta Tallholmilla oli kalastaja-asutusta: kalastaja August Zetterberg perheineen muutti saarelle 1846. Kielitieteilijä ja kirkkoherra Gabriel Geitlin osti Tallholmin 1865 kesäpaikakseen, sitä ennen saari kuului Moisön yksinäistaloon. Geitlin kuoli 1871, minkä jälkeen hänen poikansa ja näiden jälkeläiset rakennuttivat saarelle omat huvilansa. Geitlin rakennutti Villa Tallholmenin 1866, ja sitä pidetään Espoon vanhimpana varsinaisena kesähuvilana.
Íþróttabandalag Akraness
Jalkapallo
ÍA on yksi Islannin menestyneimmistä jalkapallojoukkueista. Vaikka seura pelaa nykyisin Islannin toiseksi korkeimmalla sarjatasolla, 1. deild karlassa, on se muun muassa voittanut maan mestaruuden 18 kertaa ja maan cupin yhdeksän kertaa.
Liitopuku
Liitopuku on puku, jota käytetään laskuvarjo- ja BASE-hypyissä. Liitopuku antaa hyppääjälle mahdollisuuden pitkään vaakalentoon hypyn aikana. Puvun avulla taitava lentäjä pystyy säätelemään nopeuttaan huomattavasti. Liitopuvussa käden ja kyljen sekä jalkojen välissä on tunnelirakenteiset ”siivet”, jotka kehittävät nostovoimaa. Siivet matkivat rakenteeltaan laskuvarjoa.
Ensimmäiset liitopuvut kehitettiin 1930-luvulla. 1960-luvulla maailmaa kiersivät ns. Bird-manit, jotka järjestivät näytöksiä. Tuolloin puvun käyttö oli vaarallisempaa, sillä 75 hyppääjästä, jotka käyttivät kyseistä pukua, 72 kuoli. Näytökset olivatkin suosittuja luultavasti juuri tästä vaarallisesta luonteestaan.
25is Martíoun metroasema
25is Martíou ( eli Σταθμός 25ης Μαρτίου, Stathmós 25is Martíou) on Thessalonikin metron rakenteilla oleva asema Linjalla 1 (punainen) ja Linjalla 2 (sininen). Se on asema, jossa linjat haarautuvat toisistaan, ja sijaitsee samannimisellä kadulla Thessalonikin varsinaisen kaupunkialueen eteläosassa. Kadun ja aseman nimi ”25. maaliskuuta” viittaa Kreikan itsenäisyyspäivään.
Hjärne
Suomessa asuneen Gustaf Hjärnen sukuhaara merkittiin Suomen ritarihuoneelle sen järjestäytymisen yhteydessä vuonna 1818 aatelisena sukuna numero 87. Hänet korotettiin vuonna 1841 vapaaherraksi ja vapaaherrallinen sukuhaara sai kaksi vuotta myöhemmin numeron 34. Suomessa suku sammui mieslinjalta 1880 ja lopullisesti 1905. Sukua on 1920-luvulta alkaen asunut myös Yhdysvalloissa.
Raimo Vasama
Urheiluvalmentajan työ
Vasaman toiminta urheilun parissa alkoi koulupoikana Hämeenlinnan Tarmon jääkiekkojoukkueessa. Opiskeluaikana hän edusti akateemisessa mestaruusturnauksessa Wiipurilaisen osakunnan jääkiekkojoukkuetta. Aikuisiällä urheiluinnostus johti opiskelun ja siviilityön kautta Vasaman perehtymään urheilulääketieteeseen ja -fysiologiaan. Turussa työskennellessään Vasama hän teki yhteistyötä lääkärikollegoiden Helmer Kvistin ja Kaarlo Hartialan kanssa sekä ilman henkilökohtaista valmentajaa menestyneen pikajuoksija Voitto Hellstenin yhtenä neuvonantajana.
Jääkiekkovalmentajana
Vasaman valmennustehtävät Ilveksen parissa alkoivat vuonna 1965, jolloin hän vastasi Erkki Koison valmentaman jääkiekkojoukkueen kesäharjoituksista. Vasama toi ohjelmoidun kuntoharjoittelun Ilvekseen. Kuntovalmentajan ajatus oli, että väsynyt pelaaja ei kykene ajattelemaan, mikä on kohtalokasta nopeiden reaktioiden lajissa, kuten jääkiekossa. Hän toi painonnoston ja pitkien juoksulenkkien sijaan harjoitteluohjelmaan lyhyiden matkojen intervalliharjoittelun ja hiekkarinnejuoksun, jotka kehittivät luisteluun tarvittavia lihaksia. Painonnoston sijaan Ilveksen pelaajat harjoittelivat kymmenen kilon lyijypunttimailalla, joka vahvisti laukomiseen tarvittavia rannelihaksia. Vasaman harjoitteet toimivat, ja Ilves ratkaisi usein pelin vastustajan väsyessä. Keväällä 1966 Ilves juhlikin mestaruutta neljän vuoden tauon jälkeen. Menestyksen taustalla oli toki myös Ilveksen laadukas juniorityö sekä 1965 jääkiekon MM-kisoihin valmistuneen Hakametsän jäähallin etumatkaa antaneet harjoitteluolosuhteet. Vasama vastasi seuraavanakin kesänä joukkueen kuntovalmennuksesta mutta ei työkiireidensä vuoksi pystynyt enää pelikauden aikana jatkamaan valmennusryhmässä.
Arvo Turtiaisen muistomerkki
Pienelle kalliolle pystytetty abstrakti veistos on Utriaisen suosimaa eloksoitua alumiinia ja sen jalusta haponkestävää terästä. Pitkät ja kapeat, toiselta puolelta mustiksi maalatut alumiinisäleet on sijoitettu pystyyn, kiertymään saman vaaka-akselin ympäri purjetta tai tiimalasia muistuttavaan muotoon. Teoksen muoto hahmottuu erilaisena eri suunnista nähtynä. Veistos on 7,5 metriä korkea ja sen jalustaan on kirjoitettu ”Arvo Turtiainen 1904–1980”.
Coleco
Alamäki ja konkurssi
Kaalimaan kakarat koituivat lopulta koko Colecon kohtaloksi, sillä nukkesarjan suosion myötä yhtiö yritti laajentua nopeasti. Kaalimaan kakaroiden suosio romahti kuitenkin pian 1980-luvun puolivälin jälkeen ja esimerkiksi vuonna 1986 niiden yhteenlaskettu myynti oli tippunut vain 250 miljoonaan dollariin. Samalla myös yhtiön edellisvuoden voitollinen tulos kääntyi 111 miljoonan dollarin tappioiksi. Nukkesarjan myynti tippui seuraavana vuonna edelleen 125 miljoonaan dollariin ja yhtiön nettotappiot yli 105 miljoonaan.
Omistajuus ja johto
Colecon perustaneen Maurice Greenbergin jälkeen yhtiön johdossa ja pääomistajina toimivat hänen poikansa Leonard ja Arnold Greenberg. Veljekset toimivat pitkään yhdessä yhtiön toimitusjohtajina, mutta vuonna 1982 Leonard luopui paikastaan ja Arnold jäi yksin vastaamaan yhtiön päivittäisestä johtamisesta. Arnold puolestaan luopui toimitusjohtajuudesta toukokuussa 1988. Arnoldia toimitusjohtajana seurasi Morton E. Handel, joka kuitenkin jo muutaman kuukauden jälkeen vetäytyi tehtävästä. Hänen jälkeensä toimitusjohtajan tehtävät jaettiin jälleen kahtia yhtiön entisen hallituksen puheenjohtajan J. Brian Clarken ja kriisijohtaja Antonio C. Alvarez II:n välillä.
Myöhemmät vaiheet
Vaikka Colecon varsinainen liiketoiminta päättyikin 1980-luvun lopulla, on Colecon brändiä hyödynnetty vielä myöhemmin. Yhtiön tavaramerkin omistaa nykyään chicagolainen River West Brands, joka on erikoistunut liiketoimintansa lopettaneiden yhtiöiden brändien hyödyntämiseen. River West Brands myy lisenssioikeutta ulkopuolisille yhtiöille, jotka haluavat hyödyntää Colecon brändiä tuotteidensa myymiseksi.
Ruskojalohaukka
Lisääntyminen
Pesä on tavallisesti jonkun toisen haukkalajin vanhassa pesässä, mutta se voi myös rakentaa itse risupesän puuhun. Naaras munii 2–6, yleensä kolme munaa, joita molemmat puolisot hautovat yhteensä kuukauden. Molemmat emot hoitavat ja ruokkivat poikasia, jotka jättävät pesän noin 45 päivän ikäisinä.
Rodney Dangerfield
thumb|Rodney Dangerfield tutussa punaisessa solmiossaan [[New Yorkissa vuonna 1978.]] Rodney Dangerfield (alkuperäinen nimi Jacob Rodney Cohen, 22. marraskuuta 1921 New York, Yhdysvallat – 5. lokakuuta 2004 Los Angeles, Yhdysvallat) oli yhdysvaltalainen koomikko ja näyttelijä. Hänet tunnetaan erityisesti tavaramerkkilauseestaan ”I don't get no respect” (”Minua ei yhtään arvosteta”), jonka itsesääliteeman ympärille hänen komediansa yleensä rakentui.
Darren Collison
pienoiskuva|Darren Collison.
Platanistása
Platanistása on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011).
War Department Halt
War Department Halt oli epävirallinen liikennepaikka kapearaiteisella Romney, Hythe and Dymchurch Railwayllä Kentin kreivikunnassa Englannissa.
Keskikalja-cowboy – Kootut levytykset 1977–2008
Kokoelma on kakkososa kahden 2CD:n kokoelmasarjassa, jonka ensimmäinen osa Pienen pojan haaveet – Kootut levytykset 1977–2008 ilmestyy samanaikaisesti kakkososan kanssa. Kokoelmasarjan kakkososalle on koottu Sarjasen levytyksiä vuosilta 1980-2008. Se sisältää kokonaisuudessaan albumit Mustat kaleerit ja Keskikalja-cowboy sekä viisitoista muuta esitystä, joista neljä on kokoelmaa varten tehtyjä uusia levytyksiä.
Coldplay
A Rush of Blood to the Head (2001–2004)
Coldplay oli A Rush of Blood to the Head -kiertueella kesäkuusta 2002 syyskuuhun 2003. Yhtye kävi viidessä eri maanosassa, ja kiertueeseen sisältyi keikkoja muun muassa Glastonburyssa, V-festivaalissa ja Rock Werchterissä. Monissa konserteissa oli huolitellut valoefektit ja erilliset näytöt, jotka toivat mieleen U2:n Elevation-kiertueen. Yhtye äänitti pidennetyn kiertueen aikana konserttitallenteen, Live 2003:n, joka nauhoitettiin Sydneyn Hordern Pavilionissa.
Viva la Vida or Death and All His Friends (2006–2009)
Viva la Vida or Death and All His Friends nousi Britannian albumilistan kärkeen 15. kesäkuuta 2008, oltuaan myynnissä vain kolme päivää. Albumi oli myynyt tuossa ajassa 302 000 kopiota; BBC kutsui sitä "yhdeksi nopeimmin myydyistä albumeista Britannian historiassa". Kesäkuun loppuun mennessä se oli jo kaikkien aikojen ladatuin albumi. Coldplay voitti Q-lehden palkintogaalassa Lontoossa parhaan albumin palkinnon lokakuussa 2008. He voittivat myös parhaan yhtyeen palkinnon.
A Head Full of Dreams (2015)
Yhtye julkaisi albuminsa A Head Full of Dreams jolukuussa vuonna 2015, vain puolitoista vuotta Ghost Storiesin ilmestymisen jälkeen. Tunnelmiltaan kepeämpi A Head Full of Dreams on edellisen, melankolisen levyn vastakohta. Kappaleiden nimet ja yhtyeen sointi uhkuvat positiivisuutta. Levyllä vierailevat Beyoncé, Tove Lo ja Noel Gallagher.
Hyväntekeväisyys ja kantaaottavuus
Coldplay sai huomiota alkuaikoinaan sillä, että yhtye kertoi antavansa 10 % yhtyeen tuotosta hyväntekeväisyyteen. Basisti Guy Berryman sanoi: "Voit saada ihmiset tiedostamaan ongelmat. Se ei vaadi meiltä paljoa, mutta jos se voi auttaa ihmisiä, haluamme tehdä sen." Yhtyeen kotisivuilla kerrotaan, että kaikki lahjat, jotka heille lahjoitetaan, välitetään eteenpäin hyväntekeväisyyteen. Martin vastusti Irakin sotaa ja hän kannatti demokraattien ehdokasta John Kerryä Yhdysvaltojen presidentinvaaleissa vuonna 2004.
Kalori
Kalori (tunnus cal ) on vanha energian yksikkö, jonka nimi tulee latinan sanasta calor ”lämpö”. Sitä on käytetty lämpöenergian yksikkönä, mutta nykyään se on virallisesti poistettu käytöstä, sillä SI-järjestelmässä joulea käytetään kaikkien energianmuotojen yksikkönä. Käytännössä kaloria käytetään kuitenkin edelleen usein ilmoittamaan, kuinka paljon energiaa syntyy elimistön polttaessa tiettyjä ruoka-aineita. Yleiskielessä kaloria käytetään usein virheellisesti kilokalorin sijasta (1 kcal eli 1 000 cal).
Vyö
Vyö on vyötärön ympäri kiedottava hihna. Se kiinnitetään joko solmien tai kiinnittimellä. Kiinnitin voi olla esimerkiksi solki, johon vyön toinen pää kiinnitetään lukituksella. Vyötä käytetään pitämässä housuja ylhäällä tai esimerkiksi takkia paikallaan. Vyötä voi pitää koristeena esimerkiksi hameiden ja mekkojen päällä lantiolla tai vyötäröllä. Vyölle voi myös ripustaa tavaroita (esimerkiksi avaimet, puukko tai kännykkäkotelo).
Hetty Green
Vaikkakin Hetty peri suuren omaisuuden ensin isältään ja myöhemmin tädiltään, voidaan häntä pitää omaisuutensa itse tehneenä. Varansa hän ansaitsi muun muassa investoinneilla, kylmähermoisella pörssikeinottelulla, sotaobligaatioilla ja rahan lainauksella.
Formula 1 -kausi 2013
Kilpailukalenteri
Maaliskuussa 2012 Argentiinan presidentti Cristina Fernández de Kirchner ilmoitti suunnitelmista palauttaa Argentiinan Grand Prix takaisin kalenteriin kolmivuotisella sopimuksella kaudesta 2013 alkaen. Suunniteltu kilpailu ajettaisiin katuradalla Mar del Platan kaupungin alueella, mahdollisesti myös aallonmurtajan harjaa pitkin. Ecclestone vihjaili Argentiinan paluusta jo toukokuussa 2009. Niin ikään Ranskan osakilpailun paluusta neljän vuoden tauon jälkeen on ollut huhuja. Kilpailu voitaisiin mahdollisesti ajaa jatkossa Paul Ricardin radalla Marseillen lähistöllä. Osakilpailulle on toivottu myös toista rataa, jonka kanssa Paul Ricardin rata voisi vuorotella Saksan ja Espanjan osakilpailujen tapaan. Huhtikuussa 2012 Ecclestone ilmoitti Ranskan paluun olevan ”sinetöity” ja että se tullaan ajamaan Paul Ricardin radalla. Toukokuussa Ranskan uusi presidentti François Hollande asetti kilpailun tulevaisuuden epävarmaksi samalla hänen puolueensa lobatessa kilpailun paluuta Magny-Coursin radalle. Ecclestone totesi myöhemmin olevan Magny-Coursin paluuta vastaan johtuen muun muassa radan huonoista liikenneyhteyksistä.
Silverstonen nuorten kuljettajien testit
F1-tallit ajattivat nuoria kuljettajia kolmen päivän mittaisissa testeissä. Kaikki tallit Mercedestä lukuun ottamatta osallistuvat testeihin. Mercedekselle tuomittiin testikielto Pirellin rengastestikohun johdosta.
Fredrik Svensson
Fredrik Svensson (s. 13. huhtikuuta 1975 Skellefteå, Ruotsi) on ruotsalainen jääkiekkoilija, pelipaikaltaan puolustaja. Hän siirtyi kaudeksi 2012–2013 Elitserienin Luleåån. Svensson on peruspuolustaja.
Ura
Kaudeksi 2007–2008 Svensson siirtyi Saksan DEL-liigaan Grizzly Adams Wolfsburgiin. Kaudella 2008–2009 hän pelasi loukkaantumisen vuoksi vain 21 ottelua. Kaudeksi 2009–2010 Svensson palasi Ruotsiin, Södertälje SK:hon. Seurassa hän pelasi vain 37 ottelua runkosarjassa.
Michael Owen
Liverpool
Owen muistetaan urallaan parhaiten varmastikin Liverpoolin riveistä. Ensi kertaa Owen esiintyi Liverpoolin edustusjoukkueen paidassa vuoden 1997 toukokuussa onnistuen heti maalinteossa. Kaudella 1997–1998 hän oli jo osa joukkueen vakiokokoonpanoa ja nuorukainen valittiin myös vuoden nuoreksi pelaajaksi.
Yksi Owenin menestyksekkäimmistä kausista oli 2000–2001, jolloin Liverpool voitti UEFA Cupin, FA Cupin ja Liigacupin. Tuolloin hänet palkittiin myös arvostetulla Kultaisella pallolla. Seuraavina kausina ei seuralle kuitenkaan mestaruuksia sadellut.
Poikien pesula
Poikien pesula (My Beautiful Laundrette, televisiossa myös nimellä Rakas pesulani) on Stephen Frearsin ohjaama brittiläinen draamaelokuva vuodelta 1985.
Blohm & Voss P.184
Koneesta pyrittiin tekemään halpa ja yksinkertainen, ja osa sen alumiiniosista korvattiin teräksisillä korvikkeilla kevytmetallien heikon saatavuuden vuoksi. Saksan ilmailuministeriö (RLM) keskeytti projektin, sillä konetyyppi oli suorituskykynsä puolesta varsin keskinkertainen, vaikka olikin suunniteltu ei-strategisia materiaaleja hyödyntäväksi.
Joule
Sähkön energiamäärää mitataan usein joulen sijaan kilowattitunteina (tunnus kWh tai kW·h).
Seriini
Glykolysaatio
Proteiineissa seriinin hydroksyyliryhmä voidaan glykosyloida. Tällä saattaa olla merkitystä joidenkin diabeteksen vaikutusten ymmärtämisessä. Seriini on myös tyypillinen kinaasien fosforylaation kohde eukaryoottisolujen säätelyssä.
Harrison Barnes
Barnes oli yksi 14:stä NBA:n vuoden 2012 varaustilaisuuteen paikan päälle kutsutusta pelaajasta. Golden State Warriors varasi hänet ensimmäisen kierroksen seitsemännellä varausvuorolla. Barnes voitti Warriorsissa NBA:n mestaruuden vuonna 2015.
Ghadam
Ghadam tai Adam  oli Iberian eli Kartlin (nykyisen Georgian itäosan) kuningas. Hänen kolme vuotta kestäneestä hallinnostaan ei juuri kerrota keskiaikaisissa georgialaisissa kronikoissa, eivätkä muut lähteet mainitse häntä. Professori Cyril Toumanoff on ehdottanut vuosia 132–135 hänen valtakautensa mahdolliseksi ajankohdaksi. Nykytutkijat ovat arvelleet Ghadamin olevan nimen Radamistus korruptoitunut muoto; Radamistus ei ollut antiikin Kaukasian kuningas- ja aatelissukujen piirissä harvinainen nimi.
Georgialaisten vuosikirjojen mukaan Ghadam oli Parsman Hyvän poika. Parsman oli sama Pharasmanes, iberialaisten kuningas, jonka Cassius Dio ja jotkut muut antiikin kirjailijat mainitsevat. Ghadam kuoli kolmen vuoden kuninkuuden jälkeen ja jätti kruunun yksivuotiaalle pojalleen Parsmanille, jonka sijaishallitsijana hänen äitinsä Ghadana toimi.
Suomen ja Saksan lähentyminen 1940–1941
Suomen ja Saksan lähentyminen 1940–1941 käsittelee talvisodan jälkeisen välirauhan aikana tapahtunutta maiden ulkopoliittista lähentymistä ja tapahtumia ennen Saksan hyökkäystä Neuvostoliittoon ja jatkosodan alkua.
Suomen ja Saksan suhteet 1930-luvulla
Elokuussa 1939 Saksa ja Neuvostoliitto solmivat hyökkäämättömyyssopimuksen, jonka salaisen lisäpöytäkirjan mukaan Suomi kuului Neuvostoliiton etupiiriin. Vaikka talvisodan sytyttyä Suomessa nähtiin Saksan julkinen apu mahdollisena, ei siihen todellisuudessa ollut perusteita, koska Saksa ei halunnut vaarantaa suhteitaan Neuvostoliiton kanssa. Silti Hitler antoi talvisodan alla salaisen erikoistehtävän eversti Joseph Veltjensille järjestää sotatarvikkeita Suomelle. Lokakuussa sovittiin, että Suomi saa Saksalta aseita Ruotsin kautta. Ruotsin lehdistö pääsi perille asiasta ja julkisti sen sensaationa, minkä johdosta Neuvostoliitto esitti Saksalle protestin, johon Saksa puolestaan vastasi ilmoittaen keskeyttäneensä toimitukset. Silti asekauppoja tehtiin vielä vuoden 1940 alussa. Veltjens sai toimitettua Suomeen tykkejä ja kranaatteja, joista varsinkin ilmatorjuntatykeillä oli suuri merkitys Suomen puolustukselle. Myöhemmin Hitler kielsi uudet asetoimitukset Suomelle.
Taloudelliset suhteet 1930-luvulla
Taloudellisesti Saksan merkitys Suomen ulkomaankaupalle oli vähentynyt 1930-luvulla edelliseltä vuosikymmeneltä. Suomelle taloudellisesti merkittävämpi 1930-luvulla oli Iso-Britannia, jonka kanssa käyty kauppa oli vielä huomattavan ylijäämäistä. Vuosikymmenen lopulla Ruotsi nousi Saksan ohi Suomen toiseksi tärkeimmäksi kauppakumppaniksi. Kauppa Saksan kanssa kuitenkin kehittyi positiivisesti, ja Saksa esimerkiksi osallistui kevättalvella 1939 Helsingissä yleismessuihin ja automessuihin omalla osastollaan.
Göringin neuvot
Ylikankaan mukaan Göringin lupaus vaikutti ratkaisevasti Suomen päätökseen hyväksyä Moskovan rauhan ehdot. Ylikankaan teoriaa on arvostellut muun muassa historioitsija Ohto Manninen.
Siirtyminen Saksan valtapiiriin
Kauttakulkuneuvotteluista lähtien maiden välisiä suhteita hoidettiin kahta väylää pitkin: normaalin diplomatian keinoin poliitikkojen välillä, ja toisaalta myös molempien maiden korkeimman sotilasjohdon välillä. Syksyllä 1940 sotilaslinjan yhteydet nousivat merkittävimmäksi. Yhteydenpito tapahtui vierailujen ja vastavierailujen keinoin: syksyllä 1940 kenraalimajuri Paavo Talvela vieraili Saksassa useaan otteeseen Suomen sotilasjohdon lähettämänä.
Efkleídin metroasema
Metroasema on tarkoitus avata vuonna 2023. Seuraava asema pohjoiseen on Papáfi ja etelään Flémigk.
Warburg (kaupunki)
Historia
Warburgin keskiaikaista kaupunginmuuria purettiin 1800-luvulla, mutta ei kokonaisuudessaan. Eräissä kohdin se on säilynyt jopa alkuperäisessä korkeudessaan. Muurin 24 linnoitustornista on jäljellä viisi ja kymmenestä kaupunginportista kaksi.
Rotaatio (geometria)
Kierto tasossa
right|thumb|Jos tasokuvio kierretään ensin yhden, sen jälkeen jonkin toisen pisteen ympäri, tulos on sama kuin jos se olisi joko kierretty jonkin kolmannen pisteen ympäri (kuten tässä kuvassa) tai jos olisi tehty yhdensuuntaissiirto, [[translaatio (matematiikka)|translaatio.]] right|thumb|Jos kuvio [[peilaus|peilataan ensin yhden, sitten toisen suoran suhteen, jotka eivät ole yhdensuuntaisia, tulos on sama kuin jos se olisi kierretty näiden suorien leikkauspisteen ympäri.]]
Tulilintu
Tulilintu voi tarkoittaa ainakin seuraavia:
Rotaatio (geometria)
Kompleksiluvut
Erityisesti kompleksiluvin kertominen imaginaariyksiköllä i vastaa tason kiertoa 90 astetta vastapäivään ja kertominen -i:llä kiertoa 90 astetta myötäpäivään.
Kertominen kompleksiluvulla, jonka itseisarvo ei ole 1, ei vastaa rotaatiota vaan jotakin sellaista yhdenmuotoisuuskuvausta, jossa myös kuvioiden koko muuttuu.
Matriisilaskenta
Tämä matriisi A kuuluu ryhmään SO(3), ja sen on oltava ortogonaalinen matriisi, jonka determinantti on 1. Matriisin ortogonaalisuus merkitsee, että sen rivit vastaavat keskenään kohtisuoria yksikkövektoreita. Tällaisen matriisin determinantti voi olla +1 tai -1, mutta jos se on -1, se ei vastaa rotaatiota vaan peilausta jonkin tason suhteen.
<!-- Matrices are often used for doing transformations, especially when a large number of points are being transformed, as they are a direct representation of the linear operator. Rotations represented in other ways are often converted to matrices before being used. They can be extended to represent rotations and transformations at the same time using Homogeneous coordinates. Transformations in this space are represented by 4 × 4 matrices, which are not rotation matrices but which have a 3 × 3 rotation matrix in the upper left corner.
Euler angles
One way of generalising the two dimensional angle of rotation is to specify three rotation angles, carried out in turn about the three principal axes. They individually can be labelled yaw, pitch, and roll, but in mathematics are more often known by their mathematical name, Euler angles. They have the advantage of modelling a number of physical systems such as gimbals, and joysticks, so are easily visualised, and are a very compact way of storing a rotation. But they are difficult to use in calculations as even simple operations like combining rotations are expensive to do, and suffer from a form of gimbal lock where the angles cannot be uniquely calculated for certain rotations.
Marokon muuri
Seuraukset
Muurin valmistumisen jälkeen Marokko on tehokkaasti hallinnut suurinta osaa Länsi-Saharan aluetta muurista pohjoiseen ja länteen. Polisarion perustama Saharan demokraattinen arabitasavalta hallitsee lähinnä asumatonta "vapaa-aluetta", jota on kaikki alue muurista itään. Yhdistyneiden Kansakuntien MINURSOn joukot erottavat puolet toisistaan ja vahtivat aselepoa.
Hilla Hannola
Hannola voitti Suomen mestaruuden alppiyhdistetyssä vuonna 2016 ja supersuurpujottelussa vuonna 2017. Hän kilpaili alppihiihdon maailmancupissa ensimmäisen kerran Levin pujottelussa marraskuussa 2017.
Toinen maailma
thumb|400 px|[[Kylmä sota|Kylmän sodan kolme maailmaa kesällä 1975: